JUMAL KÕNELEB
Tere jälle!
Rõõm taas kohtuda ja jagada teiega Jumala Sõna.
Selle saatesarja nimi on "Jumal kõneleb".
Põhjus, miks tahtsime anda saatele just selle nime,
pole see, et alati, kui Jan ja Joy räägivad,
siis kõneleb Jumal ning meie arvame,
et Jumal räägib alati meie suu kaudu.
Selle saate nime kaudu tahame teile öelda,
et Jumal tõesti kõneleb.
Ta on elav Jumal, kes tahab olla meiega ühenduses.
Ta on meie Taevane Isa, kes päris tõeliselt elab.
Ta räägib meiega ja tahab olla meiega koos.
Ta räägib erilisel viisil.
Ta justkui otsib meid kogu aeg,
küünitab meie poole ja tahab olla ühenduses meiega.
Ta räägib meiega esmalt oma Sõna kaudu.
Kui istume ja loeme Piiblit selle suhtumisega, et ootame,
et Ta räägiks meiega, siis leiame siit imelisi Sõnu.
Hakkame üks Sõna teise järel leidma Sõnu, mis kõnetavad meid,
annavad meile jõudu ja lisavad meile tugevust.
Siin raamatus on palju sellist, millest me ei saa aru.
See pole üldse ohtlik.
Me ei peagi kõike kohe mõistma.
Siin on ka palju sellist, mis meid julgustab ja kõnetab.
Alustame nendest, kogume neid nagu varandust
oma eludesse ja Jumal pääseb meid kõnetama.
Ta räägib meiega ka otse.
Püha Vaimu kaudu otse me südamesse.
Ta võib meiega rääkida kirikus ja koguduses jutlustaja kaudu.
Imeline minna kogudusse, sest palju kordi on minuga juhtunud,
et jutlus puudutab just neid teemasid, millega võitlen.
Ma saan elu osas juhiseid käies koguduses ja kuulates pastorit.
Sellepärast on saatesarja nimi "Jumal kõneleb".
Me ise uurime üheskoos asju,
mida Jumal on rääkinud ja räägib ka tänapäeval.
Tänane teema on väga tähtis ja vabastav.
Me räägime täna armust.
Arm on imeline!
Ma ei tea, kas su elus on hetkel raske olukord.
Me elame erinevates oludes,
hirmu tingimustes, masenduses või lootusetuses.
Mingi pimeduse või muu kurbuse all.
Piibel on Jumala Sõna, nagu Joygi mainis.
Piibel ütleb, et Sõna sai lihaks.
Piiblit tuleb mõista Jumala elava Sõnana.
Kui loed Sõna, toetud sellele,
siis haarad Kristusest, kes on Jumala Sõna.
Piibel ütleb seda otse.
Võime elada erinevates oludes, aga täna räägime,
millistes oludes me Piibli sõnul elada saame.
Kirjas roomlastele 6:14: "Sest patt ei valitse enam teie üle,
kuna te ei ole Seaduse, vaid armu all."
Piibli kohaselt me üksnes ei saa, vaid olemegi Jumala armu all.
Täna tahame kuulutada meile endile ja kõigile,
et võime elada armu all.
Armu all on hea elada.
Arm. Kas me vajame armu?
Kas keegi meist vajab armu?
Kui palju armu me vajame?
Ma ütlen vaid, et arm on imeline.
Tänu Jumalale, et saame elada armu all.
Milline vabadus selles elus, kui meid ümbritsevad väljakutsed.
Imeline, et arm on olemas.
Täna saame tulla armu allikale.
Saame tulla armu lähtekohta.
Kristus on allikas, kust arm meie ellu tuleb.
Kiri roomlastele 10:4 ütleb:
"Sest Seaduse lõpp on Kristus, õiguseks igaühele, kes usub."
Roomlaste 8:3 öeldakse:
"Sest seda, milleks Seadus oli võimetu,
kuna see oli jõuetu inimloomuse tõttu, on teinud Jumal,
kes mõistis patu inimeses surma, läkitades oma Poja
patuse loomuse sarnasuses ja patu pärast,
et Seaduse nõuded oleksid täidetud meis,
kes me ei käi oma loomuse, vaid Vaimu järgi."
Seaduse lõpp on Kristus.
Rooma kirja lugedes näed,
et keegi meist ei suuda Seadust täita.
Keegi meist ei suuda olla nii hea kristlane,
et teeks alati kõike kogu aeg õigesti.
Seetõttu Jeesus tuligi, et me vajame armu.
Kui oled kunagi mõtelnud, et küll saad sellega hakkama.
"Mina olen ikka kõva tegija ja panen sellele väitele punkti."
Kuula, mis on kirjas Matteuse evangeeliumis.
Mida Jeesus ütleb?
Seni kuni otsid, loen Roomlastele 3:10.
"nõnda nagu on kirjutatud: "Ei ole õiget, ei ühtainsatki,
ei ole mõistjat, ei ole Jumala otsijat.
Nad kõik on kaldunud kõrvale,
üheskoos kõlbmatuks muutunud, ei ole, kes teeb head, ei ühtainsatki."
Jakoobuse 2:10 ütleb:
"Sest igaüks, kes peab kinni kogu Seadusest,
aga vääratab ühesainsas asjas, on süüdi kõige suhtes."
Kui me ka oleks väga püüdlikud, siis ühe koha vastu eksides,
oleme Piibli sõnul süüdi kõigis Seaduse punktides.
Mäejutlus tõmbab meil vaiba alt, sellel et üritame olla õiged,
täiuslikkuse püüdele ja soovile sobida Jumalale.
Mäejutluses Jeesus kuulutab muuhulgas ka nii.
Matteuse 5:20:
"Sest ma ütlen teile: Kui teie õigus ei ole märksa suurem
kui kirjatundjate ja variseride oma, siis te ei saa taevariiki!"
Juba variserid ei suutnud seda ja me seadusekuulekus peaks olema
veel palju parem kui nende oma, siis on seda võimatu teostada.
Jeesus jätkab näiteid tuues: kui me ainult vaatame himustades
teise sugupoole esindajat, siis me teeme juba sellega pattu.
Kui sõimame venda või õde lolliks, oleme juba ära teeninud põrgutule.
Jeesus murrab kõik õlekõrred, öeldes: "Te ei suuda seda!"
Me ei suuda täita seadust, ükskõik kuidas ka püüaks.
Lõpuks ütleb Jeesus takkapihta: "Teie olge siis täiuslikud,
nõnda nagu teie taevane Isa on täiuslik!"
Miks Jeesus nii ütleb?
Kuulutamaks seda, mille jaoks Ta tuli.
Kuulutama meile armu.
Kuulutama, et Tema on täiuslik ja ühtlasi ka Seaduse lõpp.
Õiguseks igaühele, kes usub.
Armu kaudu on meid
kuulutatud täielikult Jumalale kõlbavateks.
Selles peitub imeline saladus.
Mõtleme sageli, et arm on midagi sellist,
mida saan paluda, siis kui ma läbi kukun.
Vahepeal peame olema nii head kristlased kui suudame.
Jeesus kuulutab vastupidist.
Tema ise ongi Seaduse lõpp.
Saame elada kogu aeg armu all.
Pauluse kirjas roomlastele 3:22:
"see Jumala õigus, mis tuleb Jeesusesse Kristusesse
uskumise kaudu kõigile, kes usuvad. Siin ei ole erinevust.."
Õigus, täiuslik puhtus
ning täiesti õige elu Jumala ees see tuleb uskumisest
Jeesusesse Kristusesse, kõigile, kes usuvad.
Pole mingit erinevust, sest kõik - meie kõik -
"..sest kõik on pattu teinud ja ilma jäänud Jumala kirkusest
ning mõistetakse õigeks tema armust päris muidu,
lunastuse kaudu, mis on Kristuses Jeesuses.."
"tema ise on õige ja teeb õigeks igaühe,
kes usub Jeesusesse."
See ei tulegi minu tegude, vaid usu kaudu Jeesuse tegudesse!
Efeslastele 2:8 ütleb:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt.."
Kui oled Kristuse oma ellu vastu võtnud
ja tunnistanud oma elu Issandaks, siis sa oled päästetud.
Oled saanud juba igavese elu ning kõik su patud on andestatud.
Sind on Temas lausa õigeks kuulutatud.
Mida see õige olemine tähendab?
Sa oled täielikult Jumalale kõlbav.
Sind on isegi kuulutatud Tema armsaks lapseks.
Tähendamissõnas kadunud pojast
on võrdpilt Jumalast ja sellest, kuidas Ta meisse suhtub.
Ta lihtsalt võttis ära määrdunud ja andis asemele puhtad riided,
pani sõrmuse sõrme ja kuulutas sellega:
"Sina oled mu armas poeg!"
Ta unustas kõik patud ja kõik eelnevalt juhtunu.
Me usume sellesse.
Paljud ka siin luterlikul maal usuvad,
et meid on armust päästetud ning armust saame õndsaks.
Ometi ka peale seda elavad paljud ikka käsu all.
Süütunde ja rõhumise all. - Püüavad olla head kristlased.
Jumala Sõna tahab täna kõigile vaatajatele kuulutada,
et arm on olukord, milles sa saad olla kogu aeg.
Saame elada armust ja armu all.
Kogu aeg.
Nii on palju lihtsam olla.
Palju kergem hingata ja olla, kui tead, et võid elada armu all.
Minu meelest on see kogu ristiusu parim uudis. - Mulle küll.
Ta suri ristil mu eest ja ma saan nüüd armu.
Kui see asi tõesti läheb mu südamesse ja sisemusse,
siis see vabastab ja muudab meie elu täielikult.
Surve, nõudmised ja jube ahistus kaovad meie elust.
Kui tuleme Jumala palge ette, siis saab meile osaks arm.
Heebrealaste 4:16 ütleb nii:
"Läki siis julgusega armu aujärje ette,
et me halastust saaksime ja armu abiks leiaksime parajal ajal!"
Laiendatud piiblitõlge annab samuti toreda tõlke:
"Tulge hirmuta, usaldades ja julgelt armu aujärje juurde,
troon, mis on Jumala teenimatu soosing ja hea meel."
Aujärge tõlgendatakse siin
soosingu ja Jumalale meelepärane olemisega.
Ta vaatab meid soosivalt.
Oleme Talle meelepärased isegi patustena.
"Et saaksime armu oma vigadele
ja leiaksime armu abiks parajal ajal iga oma vajaduse tarvis."
"Õige, otstarbekohane, sobiv, hästi ajastatud abi,
mis tuleb siis, kui seda vajame."
Nii on laiendatud piiblitõlkes.
Saame tulla armu aujärje ette.
Kui tuleme Jumala palge ette, siis see on armu paik.
Koht, kus Jumal naeratab meile ja vaatab meid soosivalt.
Tema soosing on Kristuse töö tõttu meie peal.
Ta ei mõista meid hukka, vaid soosib.
Tema soosing on Kristuse tõttu minu peal.
Täiesti tasuta, kuigi ma pole kuidagi moodi teistest parem.
Pole parem kui teised või parem kui enne.
Olen võtnud vastu ja mõistnud, et Ta suri minu eest.
Mulle on see nii oluline, sest ma lihtsalt vajan armu.
Mina kindlasti vajan armu.
Usun, et iga inimene vajab armu.
Eriti ajal, milles me elame.
Isegi töömaailm on armutu.
Turumajandus nõuab tulemusi ning see on karm mäng.
Armus on palju lihtsam elada.
Kui sul on selline pilt Jumalast, et ka Tema ainult nõuab sinult,
et koguduses peab käima ja sealgi tuleb saavutada midagi,
siis on kõik üks suur saavutamine, ning sellist asja ei jaksa ju kaua.
Tööelus ja argipäevas on niigi piisavalt vaja ära kannatada.
Seetõttu Jumal kuulutabki meile, et sa ei ela enam käsu all,
vaid Minu palge ees võid sa elada armu all.
Nii on palju parem olla ja hingata.
Minu arvates on armulike inimestega palju lihtsam koos olla.
Ilmselt küll. Peab proovima!
Kui sa julged ise elada armu all,
julged teha vigu, olla ebatäiuslik, nagu me kõik.
Samas armus kuulutatud täiuslikeks, siis on meil endal lihtsam olla.
Teistel inimestel on meiega lihtsam.
Armulike inimestega on hea koos olla.
Tahame kuulutada armu vabadust ja atmosfääri sinu ellu!
Meie kõigi eludesse.
Kummaline küll, aga kui armu saab piisavalt palju,
siis hakkad leidma omi aardeid, igatsusi ja unistusi.
Enam pole vaja sooritada.
Johannese 1:16: "Jah, meie kõik oleme võtnud tema täiusest.."
Me oleme kõik saanud osa Jeesuse Kristuse täiusest!
Täiuslikust Kristusest oleme saanud "armu armu peale".
See kõlab laiendatud tõlkes nii: "Tema täiuslikkusest või küllusest.."
Me teame, et Jeesus, Jumala Poeg, on ise Jumal.
Temas ei ole mingit puudust.
Temas on kõik imeline.
Rikkalikult armastust, rahu ning jõudu.
"Tema küllusest või täiuslikkusest oleme kõik saanud vastu võtta.
Meil kõigil oli osa ning olime varustatud,
rahuldatud või täidetud ühe armuga teise järel.
Vaimuliku õnnistusega vaimuliku õnnistuse järel.
Lausa soosinguga soosingu järel.
Kinkidega kuhjatuna, lademetes,
kuitahes paljude kingikuhjadega kinkide järel."
See on küll väga armulik.
Laiendatud piiblitõlkes on armu tõlgendatud nii.
Teenimatu soosing, mida ei teenita ära.
Lisaks vaimulik õnnistus.
Ilma, et seda vääriksin,
on minu elus Jumala soosing, Kristuse täius ja üliküllus.
See on tulnud minu ellu.
Ta ei hoia enam tagasi midagi sellest, mis on Temas.
Kui Jumala arm saab täita meie elu, nagu Paulus ütles -
ta on küll teinud teistest rohkem, aga mitte tema, vaid Kristuse arm,
mis on temaga koos, siis saab ka Jumal kogu au.
Me muidugi suudame mõndagi
ja paljudes asjades oma elus tuleb meil lihtsalt võtta vastutus.
Armu all elamine on nii vabastav!
Ma ütlesin äsja, et Jumal pole üksnes
armust päästnud ja õigeks teinud, vaid nagu Joy ja Piibel ütlevad:
Ta on andnud meile armu armu peale.
Efeslastele 2:7 räägib,
miks Ta on meid päästnud ja õigeks teinud.
"et näidata tulevastel aegadel oma armu võrratut rikkust
helduses meie vastu Kristuses Jeesuses."
Ta on kõike teinud armust,
et Ta võiks osutada veel suuremat armu.
Läbi kogu su elu.
Eelmisel suvel olime purjetamas.
See on taas imeline lugu Jumala armust ja headusest.
Purjetasime kaks nädalat.
Enne seda oli väga külm, mis pole purjetamiseks hea aeg.
Peale neid kahte nädalat oli liiga kuum, tuult polnud
ja vesi muutus ujumiskõlbmatuks sinivetikate vohamise tõttu.
Õigupoolest oligi vaid kaks nädalat soodsat purjetamisilma.
Me olime palvetanud, et oleks ilus ilm, soe ja soodne tuul.
Nende kahe nädala ajal oli meil ilus ilm, soe ja soodne tuul.
Me polnud seda ära teeninud.
Me pole teistest paremad, aga see ongi Jumala arm.
Seesama arm ning soosing
ja sama headus kuulub ka sulle läbi kogu su elu.
Igal päeval on Jumala arm uus.
Arm ei saa kunagi poolepeal otsa.
Arm ei jää ka kunagi viljatuks.
Me võime end armuga täita,
istuda Armu ees, armu all, süleluses või sees.
Võime praegugi kujutleda mõttes,
kuidas võtame Jumala armu vastu, kuidas arm voolab meie ellu.
See voolab meie laste ellu, meie koju, meie töökohas,
võime kuulutada armu meie ümbruskonda, sugulastele,
sõpradele ja kõigile, kes elavad meie ümbruses.
Eriliselt saan kuulutada armu mulle endale.
See on enamasti kõige raskem.
Pidagem meeles olla ja elada armu all,
püsida armus ning täita end armuga.
Arm toob kaasa tervise, rahu, rõõmu ja vabaduse meie eludes.
Võiksime hakata tervitama teineteist sõnadega: "Armu sulle!"
Armu sulle! - Sulle sama.
Palvetame.
Tänu, Taevaisa, et näitasid Kristuses meile,
et me ei pae enam sooritama ning on võimatu täita Seadust.
Võime elada surnuina Seadusele, sest võime elada armu all.
Tänu, Jeesus, et Sina
tõid armu ja andestuse ning võime elada armu all,
olles andeks saanud ja seetõttu vabad igal päeval.
Kuulutan vabadust igale vaatajale
kogu pingest ja sooritamisest, Jeesuse nimel!
Kristus on Seaduse lõpp, õiguseks igaühele, kes usub.
Tulgu armu Vaim meie kõigi ellu
vabastades, lohutades ja andes armust tuleneva rahu.
Tänu, Issand, et õnnistad meid kõiki ja vabastad,
et võiksime elada armus ja olla armulised teineteise vastu.
Jeesuse nimel, aamen.
Armus on hea olla ja elada.
Armust on Jumal meile mõndagi andnud
ja Ta tahab sind ka täna julgustada.
Piiblis on kirjas, et Jumal
on nimelt võimas andma meile ülikülluslikult kõike armu.
Isegi nii, et Ta võib anda sulle seemne,
kui tahaksid külvata TV7 töösse.
Pauluse teises kirjas korintlastele 9:10 öeldakse:
"Tema, kes annab seemne külvajale, annab ka leiva toiduseks,
teeb rohkeks teie külvi ja kasvatab teie õiguse vilja.
Te saate kõigiti rikkaks igasuguse siira headuse poolest,
mis meie läbi valmistab tänu Jumalale.."
Jumal oma armus võib anda sulle seemne.
Kui oled kaua tahtnud anda Jumalale,
võid paluda seemet, mida võiks külvata Jumala riiki.
Piibel lubab, et Ta annab sellest suure saagi
ning võid alati saada rikkamaks ja teha rohkem head.
Kõik see on üksnes arm.
Võid helistada annetustelefonile 900 1777 (Kõne hind Eestis 7 eurot)
või kasutada TV7 kontonumbreid, siis kui sulle parajasti sobib.
Ole õnnistatud ja tea, et Jumal annab seemne
ja Tema annab külvi ning kõik see on üksnes arm.
TV7 arvelduskontod Swedbank EE052200221048388411 SEB EE441010220109461019
Tõlge: Marko ja Meeli Martin